Mogens og Peter er klar til at indtage Nordjylland i Boblen. Det er dig, der bestemmer, hvor de to skal køre hen. Nordjylland har et areal på 7.910 kvadratkilometer, så kan det blive en lang køretur. Via sms, mail og Facebook kan du kontakte Mogens og Peter. Du kan opfordre dem til at besøge et arrangement, runde fødselsdage, fester, eller måske er der nogen, der har en god historie at fortælle over en kop kaffe. Så tager Mogens og Peter kage med. Du har måske en sjov eller bestemt ting, du vil vise frem, en opfindelse, noget antik, noget du vil sælge, en ny smart bil, eller et gammelt vrag. Det kan også være, at du har brug for en hjælpende hånd, et godt råd, ja alt kan bruges og vises frem.

Referat:
Mandag og tirsdag i næste uge sender TV2/Nord Mogens By Night til Thisted og Mors.
Men hvad skal de lave? Hvem skal de besøge? Det bestemmer du! Kontakt dem i dag.